 Big Brother Naija 2021 housemates eviction nomination: Arin, Emmanuel, Nini, Princess, Saskay, Tega dey up for eviction  Six BBNaija housemates from di Shine Ya Eye Big Brother Naija reality TV show don dey up for possible eviction dis Sunday. Di housemate wey dey qualify to nominate pipo bin nominate Arin, Emmanuel, Nini, Princess, Saga, Tega to leave di house. But di new Head of House, Pere save Saga and replace am with Saskay. Dis one mean say now Saskay go join pipo wey dey up for possible eviction on Sunday. Nomination for di Sunday eviction take place on Monday evening afta di Head of House challenge wey Pere win. Di head of house plus di new housemates wey be; Michael, Kayvee, Jumoke and Queen dey immune from di nomination. Big Brother call di housemates one by one inside di diary room for dem to call di two names of pesin wey dem want to see say dey up for eviction. Boma: Boma nominate Saskay and Princess Cross: Cross nominate Princess and Tega Saga: Saga nominate Princess and Tega Saskay: Saskay nominate Whitemoney and Nini WhiteMoney: WhiteMone nominate Arin and Jaypaul Nini: Nini nominate Princess and Emmanuel Jacky B: Jacky B nominate Saga and Nini Sammie: Sammie nominate Tega and Princess JayPaul: JayPaul nominate Maria and Peace Liquorose: Liquorose nominate Saga and Arin Arin: Arin nominate Emmanuel and Tega Yousef: Yousef nominate Boma and Arin Princess: Princess nominate Saga and Arin Peace: Peace nominate Tega and Princess Emmanuel: Emmanuel nominate Arin and Angel Tega: Tega nominate Nini and Arin Angel: Angel nominate Princess and Emmanuel Maria: Maria nominate Arin and Angel Pere: Pere nominate Princess and Saskay Before today nomination, former housemate like Beatrice, Yerins and Niyi bin leave  di house last Sunday as dem get di lowest votes out of  those wey bin dey up for eviction. Meanwhile, Afta Pere win di HOH challenge today, e chose Maria im deputy Head of House. 